CELEX: 32019R0906
Language: sk
Date: 2019-03-13 00:00:00
Title: Delegované nariadenie Komisie (EÚ) 2019/906 z 13. marca 2019, ktorým sa mení delegované nariadenie (EÚ) 2018/2035, ktorým sa spresňuje vykonávanie povinnosti vylodiť úlovky pri rybolove určitých druhov žijúcich pri morskom dne v Severnom mori na obdobie 2019 – 2021

4.6.2019   
               
               
                  SK
               
               
                  Úradný vestník Európskej únie
               
               
                  L 145/4
               
            
         DELEGOVANÉ NARIADENIE KOMISIE (EÚ) 2019/906
         z 13. marca 2019,
         ktorým sa mení delegované nariadenie (EÚ) 2018/2035, ktorým sa spresňuje vykonávanie povinnosti vylodiť úlovky pri rybolove určitých druhov žijúcich pri morskom dne v Severnom mori na obdobie 2019 – 2021
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho Parlamentu a Rady (EÚ) 2018/973 zo 4. júla 2018, ktorým sa vytvára viacročný plán pre populácie druhov žijúcich pri morskom dne v Severnom mori a ich lov, spresňuje vykonávanie povinnosti vylodiť úlovky v Severnom mori a zrušujú sa nariadenia Rady (ES) č. 676/2007 a (ES) č. 1342/2008 (1), a najmä jeho článok 11,
         keďže:
         
                     (1)
                  
                  
                     Cieľom nariadenia Európskeho parlamentu a Rady (EÚ) č. 1380/2013 (2) je postupná eliminácia odhadzovania úlovkov pri všetkých druhoch rybolovu Únie zavedením povinnosti vylodiť úlovky druhov, na ktoré sa vzťahujú obmedzenia výlovu.
                  
               
                     (2)
                  
                  
                     V článku 9 nariadenia (EÚ) č. 1380/2013 sa stanovuje, že sa majú prijímať viacročné plány, ktorých predmetom sú ochranné opatrenia v prípade rybolovu určitých populácií v príslušnej geografickej oblasti.
                  
               
                     (3)
                  
                  
                     V týchto viacročných plánoch sa spresňujú podrobnosti plnenia povinnosti vylodiť úlovky a obsahujú možnosť splnomocniť Komisiu na ďalšie spresnenie týchto podrobností na základe spoločných odporúčaní vypracovaných členskými štátmi.
                  
               
                     (4)
                  
                  
                     Európsky parlament a Rada prijali 4. júla 2018 nariadenie (EÚ) 2018/973, ktorým sa vytvára viacročný plán pre populácie druhov žijúcich pri morskom dne v Severnom mori a ich lov. Článkom 11 uvedeného nariadenia sa Komisia splnomocňuje prijímať delegované akty, ktorými sa spresňuje povinnosť vylodiť úlovky na základe spoločných odporúčaní vypracovaných členskými štátmi.
                  
               
                     (5)
                  
                  
                     Na rybolove v Severnom mori majú priamy hospodársky záujem Belgicko, Dánsko, Francúzsko, Holandsko, Nemecko, Spojené kráľovstvo a Švédsko. Belgicko, Dánsko, Francúzsko, Holandsko, Nemecko, Spojené kráľovstvo a Švédsko po konzultácii s Poradnou radou pre Severné more a Poradnou radou pre pelagické populácie predložili 30. mája 2018 Komisii spoločné odporúčanie týkajúce sa spresnenia vykonávania povinnosti vylodiť úlovky v rámci rybolovu druhov žijúcich pri morskom dne v Severnom mori. Toto spoločné odporúčanie bolo zmenené 30. augusta 2018.
                  
               
                     (6)
                  
                  
                     Na základe predmetného spoločného odporúčania sa v delegovanom nariadení Komisie (EÚ) 2018/2035 (3) stanovil plán pred odhadzovanie úlovkov platný pre daný druh rybolovu na roky 2019 – 2021.
                  
               
                     (7)
                  
                  
                     Belgicko, Dánsko, Francúzsko, Holandsko, Nemecko, Spojené kráľovstvo a Švédsko predložili 6. novembra 2018 a 19. decembra 2018 dodatočné spoločné odporúčania na opravu predchádzajúceho spoločného odporúčania z 30. mája 2018 v znení zmien z 30. augusta 2018.
                  
               
                     (8)
                  
                  
                     Podľa článku 18 ods. 2 nariadenia (EÚ) č. 1380/2013 má Komisia uľahčiť spoluprácu medzi členskými štátmi, v prípade potreby aj zabezpečením získania vedeckých príspevkov od príslušných vedeckých subjektov. Pred prijatím delegovaného nariadenia (EÚ) 2018/2035 boli od príslušných vedeckých subjektov získané vedecké príspevky, ktoré preskúmal Vedecký, technický a hospodársky výbor pre rybárstvo (STECF). Nové spoločné odporúčania obsahujú technické opravy; vychádza sa teda z rovnakých vedeckých odporúčaní. Ďalší typ výstroja, ktorý sa uvádza v spoločnom odporúčaní, patrí do rovnakej kategórie vlečných sietí. Vzhľadom na to, že v prípade vlečnej siete s kódom OTT, ktorá sa uvádza v novom spoločnom odporúčaní, ide o typ vlečnej siete na lov pri dne, má táto sieť rovnaký vplyv ako ostatné vlečné siete na lov pri dne. Vychádza sa teda z rovnakých vedeckých odporúčaní. Pokiaľ ide o formuláciu opravy týkajúcej sa výnimky de minimis, v súčasnom znení sa stanovuje, že percentuálny podiel výnimky de minimis by sa mal vypočítavať na základe celkového ročného výlovu druhov, pre ktoré platí povinnosť vylodiť úlovky a ktoré nedosahujú minimálnu referenčnú veľkosť. Percentuálne podiely výnimky de minimis by sa však mali skôr vypočítavať na základe celkového ročného výlovu tresky merlang a tresky škvrnitej.
                  
               
                     (9)
                  
                  
                     Podľa článku 16 ods. 4 nariadenia (EÚ) 2018/973 sa Komisia pred prijatím delegovaného aktu poradí s odborníkmi určenými jednotlivými členskými štátmi v súlade so zásadami stanovenými v Medziinštitucionálnej dohode z 13. apríla 2016 o lepšej tvorbe práva. Opatrenia uvedené v nových spoločných odporúčaniach sú v súlade so stanoviskom expertnej skupiny pre rybárstvo, ktorá pozostáva zo zástupcov 28 členských štátov a Komisie a okrem toho aj zástupcov Európskeho parlamentu, ktorí majú úlohu pozorovateľov.
                  
               
                     (10)
                  
                  
                     V spoločnom odporúčaní zo 6. novembra 2018 sa navrhuje, aby sa v prípade niektorých druhov rybolovu do zoznamu kódov vlečných sietí doplnil rybársky výstroj OTT. Technickou opravou sa objasňuje, že určité výnimky pre plavidlá, ktoré lovia vlečnými sieťami na lov pri dne, sa vzťahujú aj na dvojité vlečné siete na lov pri dne (dve spojené vlečné siete ťahané jedným plavidlom). V texte spoločného odporúčania doručeného 30. mája 2018 sa už uvádzajú „vlečné siete“, z čoho vyplýva, že ide o všetky vlečné siete vrátane dvojitých sietí, a je teda potrebné doplniť zodpovedajúce kódy výstroja.
                  
               
                     (11)
                  
                  
                     V spoločnom odporúčaní z 19. decembra 2018 sa navrhuje opraviť chybu týkajúcu sa určitých faktorov výpočtu pri výnimkách de minimis pre:
                     
                                 a)
                              
                              
                                 tresku merlang a tresku škvrnitú, ktoré nedosahujú minimálnu ochrannú referenčnú veľkosť a boli ulovené vlečnými sieťami na lov pri dne v divízii ICES 4c;
                              
                           
                                 b)
                              
                              
                                 tresku merlang a tresku škvrnitú, ktoré nedosahujú minimálnu ochrannú referenčnú veľkosť a boli ulovené vlečnými sieťami na lov pri dne v divíziách ICES 4a a 4b.
                              
                           
               
                     (12)
                  
                  
                     Delegované nariadenie (EÚ) 2018/2035 by sa malo zodpovedajúcim spôsobom zmeniť.
                  
               
                     (13)
                  
                  
                     Vzhľadom na to, že opatrenia stanovené v tomto nariadení majú priamy vplyv na plánovanie rybárskej sezóny plavidiel Únie a na súvisiace hospodárske činnosti, by toto nariadenie malo nadobudnúť účinnosť ihneď po jeho uverejnení. Vzhľadom na to, že plán pre odhadzovanie úlovkov stanovený delegovaným nariadením (EÚ) 2018/2035 nadobudol účinnosť 1. januára 2019, toto nariadenie by sa malo uplatňovať so spätnou účinnosťou od 1. januára 2019,
                  
               PRIJALA TOTO NARIADENIE:
         
            Článok 1
            Delegované nariadenie (EÚ) 2018/2035 sa mení takto:
            
                        1.
                     
                     
                        V článku 3 ods. 1 písm. b) sa úvodná veta nahrádza takto:
                        „úlovky vlečnými sieťami na lov pri dne (OTB, OTT, TBN) vybavené:“.
                     
                  
                        2.
                     
                     
                        V článku 6 ods. 1 sa písmeno c) nahrádza takto:
                        
                                    „c)
                                 
                                 
                                    platesu veľkú ulovenú vlečnými sieťami na lov pri dne (OTB, OTT, PTB) s veľkosťou ôk najmenej 120 mm pri cielenom rybolove platesotvarých alebo iných ako platesotvarých rýb v zimných mesiacoch (od 1. novembra do 30. apríla).“.
                                 
                              
                  
                        3.
                     
                     
                        Článok 9 sa mení takto:
                        
                                    a)
                                 
                                 
                                    V písmene c) sa úvodná časť nahrádza takto:
                                    „v prípade rybolovu homára štíhleho vo vodách Únie divízie ICES 3a plavidlami, ktoré používajú vlečné siete na lov pri dne (OTB, OTT, TBN) s veľkosťou ôk najmenej 70 mm vybavené mriežkou na selekciu druhov s rozstupom priečok mriežky maximálne 35 mm:“;
                                 
                              
                                    b)
                                 
                                 
                                    V písmene d) sa úvodná časť nahrádza takto:
                                    „v prípade rybolovu krevety boreálnej vo vodách Únie divízie ICES 3a plavidlami, ktoré používajú vlečné siete na lov pri dne (OTB, OTT) s veľkosťou ôk najmenej 35 mm vybavené mriežkou na selekciu druhov s rozstupom priečok maximálne 19 mm a s nezablokovaným výstupom pre ryby:“;
                                 
                              
                                    c)
                                 
                                 
                                    Písmeno e) sa nahrádza takto:
                                    
                                                „e)
                                             
                                             
                                                v prípade zmiešaného rybolovu druhov žijúcich pri morskom dne vo vodách Únie divízie ICES 4c plavidlami, ktoré používajú vlečné siete na lov pri dne alebo záťahové siete (OTB, OTT, SDN, SSC) s veľkosťou ôk 70 až 99 mm (TR2):
                                                kombinované množstvo tresky merlang a tresky škvrnitej nedosahujúcich minimálnu ochrannú referenčnú veľkosť, ktoré v roku 2019 nesmie prekročiť 6 % celkového ročného výlovu týchto druhov a v rokoch 2020 a 2021 nesmie prekročiť 5 % celkového ročného výlovu týchto druhov; maximálne množstvo tresky škvrnitej, ktoré možno odhodiť, sa obmedzuje na 2 % tohto celkového ročného výlovu;“;
                                             
                                          
                              
                                    d)
                                 
                                 
                                    Písmeno f) sa nahrádza takto:
                                    
                                                „f)
                                             
                                             
                                                v prípade zmiešaného rybolovu druhov žijúcich pri morskom dne vo vodách Únie divízií ICES 4a a 4b plavidlami, ktoré používajú vlečné siete na lov pri dne alebo záťahové siete (OTB, OTT, SDN, SSC) s veľkosťou ôk 70 až 99 mm (TR2):
                                                kombinované množstvo tresky merlang a tresky škvrnitej nedosahujúcich minimálnu ochrannú referenčnú veľkosť, ktoré v roku 2019 nesmie presiahnuť 6 % celkového ročného výlovu týchto druhov; maximálne množstvo tresky škvrnitej, ktoré možno odhodiť, sa obmedzuje na 2 % tohto celkového ročného výlovu;“
                                             
                                          
                              
                                    e)
                                 
                                 
                                    V písmene g) sa úvodná časť nahrádza takto:
                                    „v prípade rybolovu vo vodách Únie divízie ICES 3a plavidlami, ktoré používajú vlečné siete na lov pri dne (OTB, OTT, TBN, PTB) s veľkosťou ôk 90 až 119 mm vybavené panelom Seltra alebo vlečné siete na lov pri dne (OTB, OTT, TBN, PTB) s veľkosťou ôk najmenej 120 mm:“.
                                 
                              
                  
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa od 1. januára 2019.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. marca 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 179, 16.7.2018, s. 1.
         
            (2)  Nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).
         
            (3)  Delegované nariadenie Komisie (EÚ) 2018/2035 z 18. októbra 2018, ktorým sa spresňuje vykonávanie povinnosti vylodiť úlovky pri rybolove určitých druhov žijúcich pri morskom dne v Severnom mori na obdobie 2019 – 2021 (Ú. v. EÚ L 327, 21.12.2018, s. 17).